1)

Korvataan 1, 2, 3, 4, 5 ja 6 artikla seuraavasti ”1 artikla 1. Tässä asetuksessa säädetään asetuksessa (EY) N:o 774/94 avattujen, liitteessä I tarkoitettuihin CN-koodeihin kuuluvien tuotteiden tuontitariffikiintiöiden soveltamista koskevat yksityiskohtaiset säännöt. 2. Komission asetuksen (EY) N:o 1291/2000 (5) ja (EY) N:o 1301/2006 (6) säännöksiä sovelletaan, jollei tämän asetuksen säännöksistä muuta johdu. 3. Niiden tuotteiden, joihin sovelletaan 1 kohdassa tarkoitettua järjestelmää, määrä ja tullin alennus vahvistetaan liitteessä I. 2 artikla Kunkin ryhmän osalta vahvistettu määrä jaetaan neljään osakauteen seuraavasti — 25 prosenttia 1 päivästä tammikuuta 31 päivään maaliskuuta, — 25 prosenttia 1 päivästä huhtikuuta 30 päivään kesäkuuta, — 25 prosenttia 1 päivästä heinäkuuta 30 päivään syyskuuta, — 25 prosenttia 1 päivästä lokakuuta 31 päivään joulukuuta. 3 artikla 1. Asetuksen (EY) N:o 1301/2006 5 artiklan soveltamiseksi tuontitodistuksen hakijan on tiettyä tariffikiintiökautta koskevaa ensimmäistä hakemusta esittäessään osoitettava tuoneensa tai vieneensä vähintään 50 tonnia asetuksen (ETY) N:o 2777/75 soveltamisalaan kuuluvia tuotteita kumpanakin edellä mainitussa 5 artiklassa tarkoitettuna kautena. 2. Todistushakemus saa sisältää ainoastaan yhden tämän asetuksen liitteessä I määritellyn ryhmän numeron; se voi koskea useita eri CN-koodeihin kuuluvia tuotteita. Tällöin kaikki CN-koodit on merkittävä todistushakemuksen ja todistuksen 16 kohtaan ja tavaran kuvaukset sen 15 kohtaan. Todistushakemuksen on koskettava vähintään kymmentä tonnia ja enintään kymmentä prosenttia asianomaisella osakaudella käytettävissä olevasta määrästä. 3. Todistushakemuksen ja todistuksen 8 kohdassa on mainittava alkuperämaa, ja kyllä-merkinnän on oltava rastittu, lukuun ottamatta 3, 5 ja 6 ryhmää. 4. Todistushakemuksen ja todistuksen 20 kohdassa on oltava jokin liitteessä II olevassa A osassa luetelluista maininnoista. 5. Todistuksen 24 kohdassa on oltava jokin liitteessä II olevassa B osassa luetelluista maininnoista. 6. Todistuksen 24 kohdassa on oltava 3 ryhmän osalta jokin liitteessä II olevassa C osassa luetelluista maininnoista. 7. Todistuksen 24 kohdassa on oltava 5 ryhmän osalta jokin liitteessä II olevassa D osassa luetelluista maininnoista. 4 artikla 1. Todistushakemus voidaan jättää ainoastaan kutakin 2 artiklassa tarkoitettua osakautta edeltävän kuukauden seitsemän ensimmäisen päivän aikana. Todistushakemukset, jotka koskevat 1 päivän tammikuuta ja 31 päivän maaliskuuta 2007 välistä ajanjaksoa, on kuitenkin jätettävä vuoden 2007 tammikuun ensimmäisten viidentoista päivän aikana. 2. Todistushakemuksen mukana on oltava toimitussopimus, josta käy ilmi, että hakemuksessa mainittua alkuperää ja määrää vastaava siipikarjanlihatuote on toimitettavissa Euroopan unionissa kiintiökauden aikana. Tätä kohtaa sovelletaan ainoastaan 1, 2 ja 4 ryhmän numeroihin kuuluviin tuotteisiin. 3. Poiketen siitä, mitä asetuksen (EY) N:o 1301/2006 6 artiklan 1 kohdassa säädetään, kukin hakija voi esittää 3, 5 ja 6 ryhmän numeroiden osalta useita tuontitodistushakemuksia tuotteille, jotka kuuluvat ainoastaan yhteen ryhmän numeroon, jos tuotteet ovat peräisin eri maista. Hakemukset, joista kukin koskee yhtä ainoaa alkuperämaata, on tehtävä samanaikaisesti jäsenvaltion toimivaltaiselle viranomaiselle. Ne katsotaan 3 artiklan 2 kohdassa tarkoitetun enimmäismäärän osalta yhdeksi hakemukseksi. 4. Jäsenvaltioiden on annettava komissiolle tiedoksi viimeistään viidentenä hakemusten jättökauden päättymistä seuraavana työpäivänä hakemukset, kunkin ryhmän osalta haetut kokonaismäärät kilogrammoina ja alkuperän mukaan eriteltyinä. 5. Todistukset myönnetään mahdollisimman pian komission päätöksen jälkeen. 6. Jäsenvaltioiden on ilmoitettava komissiolle kutakin vuosijaksoa seuraavan neljännen kuukauden loppuun mennessä tämän asetuksen mukaisesti tosiasiallisesti asianomaisella jaksolla kunkin ryhmän osalta vapaaseen liikkeeseen luovutetut määrät kilogrammoina ja alkuperän mukaan eriteltyinä. 5 artikla Tuontitodistukset ovat voimassa 150 päivää tosiasiallisesta myöntämispäivästään alkaen asetuksen (EY) N:o 1291/2000 23 artiklan 2 kohdan mukaisesti. Rajoittamatta asetuksen (EY) N:o 1291/2000 9 artiklan 1 kohdan soveltamista todistuksista johtuvat oikeudet voidaan siirtää ainoastaan siirronsaajille, jotka täyttävät asetuksen (EY) N:o 1301/2006 5 artiklassa ja tämän asetuksen 3 artiklan 1 kohdassa määritellyt kelpoisuusehdot. 6 artikla Kaikille 1 artiklassa tarkoitettuja tuotteita koskeville tuontitodistushakemuksille on asetettava vakuus, joka on 50 euroa 100 kilogrammaa kohden.